Source: https://www.riigiteataja.ee/akt_seosed_kohtulahenditega.html?id=120122012017&kuvakohtulahendid=true&paraId=para136b2
Timestamp: 2020-06-05 10:48:31+00:00
Document Index: 5777614

Matched Legal Cases: ['Riigikohus ', '§ 37', '§ 169', '§ 136', '§ 14', '§ 136', '§ 37', '§ 37', '§ 136', '§ 167', '§ 136', '§ 169', '§ 169', '§ 169', '§ 14']

3-3-1-7-05 Riigikohus 14.04.2005
Avaliku teenistuse seadus § 37 lg 2
Avaliku teenistuse seadus § 169 lg 3
VangS § 136 2
Avaliku teenistuse seadus § 14
Käskkirja vormistamata jätmine täiendavate teenistusülesannete andmise ja lisatasu maksmise kohta ei ole põhjuseks, et jätta saamata jäänud lisatasu välja mõistmata. Lisatasu väljamõistmisel on oluline välja selgitada täiendavate teenistusülesannete reaalne täitmine.
Vangistusseaduse § 136² on erinorm ATS § 37 lg 2 suhtes. ATS § 37 lg 2 alusel makstava lisatasu asendamisel VangS § 136² alusel makstava väljateenitud aastate tasuga oli ametniku õiguspärane ootus kaitstud VangS § 167¹ lg-ga 2, mis näeb ette, et kui VangS § 136¹ alusel arvutatav palk on väiksem senisest palgast, säilitatakse ametnikule tema senise palga suurus.
ATS § 169 lg 3 (1. jaanuarist 1996 kuni 1. jaanuarini 2001kehtinud redaktsioonis) eesmärk ei olnud sätestada erandeid ATS §-st 14 ega võimaldada erandlikult võtta teenistusse isikuid, kes kehtestatud kodakondsuse nõudele ei vastanud. ATS § 169 lg-ga 3 sooviti üksnes leevendada Eesti kodanikest ametnike puudust seeläbi, et võimaldati teenistust jätkata juba ametis olevatel Eesti kodakondsuseta isikutel. ATS § 169 lg 3 ei kujutanud endast erinormi ATS § 14 suhtes ega võimaldanud teenistusse võtta isikut, kes ei vasta selles normis sätestatud tingimustele.